Raportul a fost aprobat cu cinci voturi ”pentru” şi trei abţineri şi urmează să fie votat de plenul Senatului, în calitate de primă cameră sesizată, Camera Deputaţilor fiind for decizional.

Până la 1 decembrie 2018, valoarea voucherelor este de 1450 de lei, urmând ca după această dată instituţiile publice să acorde angajaţilor vouchere de vacanţă a căror valoare este echivalentul unui salariu de bază minim brut pe ţară, garantat în plată, se arată în OUG.

Voucherele nu pot fi folosite decât la hotelurile şi pensiunile din ţară, numai de către titularul acestora, fiind considerată contravenţie, sancţionată cu amendă, acceptarea acestor tichete de vacanţă de la alte persoane decât titularul.

Tot contravenţie este considerată şi comercializarea voucherelor, fapta de a da rest în bani la voucherul de vacanţă, diminuarea valorii nominale a acestora şi vânzarea de către agenţiile de turism la un preţ mai mare a aceluiaşi pachet de servicii achiziţionat cu vouchere de vacanţă, faţă cel achitat cu alte mijloace de plată.